Нохчаша говрана атта ца тухура топ. Беречунна а т1аьхьашха топ ца тоха и схьавоьрзу меттиг лоьхура цара. И хууш волу поэт майрра д1асахехкалора т1еман ц1ергахула. Турца я шаьлтанца и г1ашволчо вожор а вацара. Т1еман хьолехь а оьзда, тешнабехк боцуш леташверг лорура нохчаша. И саннарг шайх Мансуран заманахь дуьйна т1емалойн г1иллакх хилла д1ах1оьттинера. Чов хилла кхетамах ваьлла волу Багратион. И майра а, тешнабехк боцуш а летта хиларна, мостаг1ашна д1ало аьлла шайх Мансура. Барама виллина, к1айн верта т1е а тесна, шайн эпсар гиначу оьрсийн инарлас хаьттина хилла мел ахча деза шуна цуьнах